OpenLLM-France/wikimedia huggingface dataset:
# Oficina Quebequesa de la Llengua Francesa

L'Oficina Quebequesa de la Llengua Francesa (Office québécois de la langue française en francès) és una institució pública del Quebec encarregada de l'aplicació de la política lingüística en aquesta província del Canadà.

## Història

Aquesta institució va ser creada el 24 de març de 1961, al mateix temps que es creava el Ministeri d'Afers Culturals del Quebec. El 1977, l'OQLF va rebre més competències en aprovar-se la Carta de la llengua francesa a l'Assemblea Nacional del Quebec. Així, l'OQLF va passar a ser l'encarregada de l'aplicació de la política lingüística al Quebec.
Dos nous organismes van ser creats aleshores: el Consell Superior de la Llengua Francesa i la Comissió de Toponímia.
La institució s'anomenava inicialment Office de la langue française (OLF), però aquesta denominació va ser canviada per la d'Office québécois de la langue française (OQLF) amb l'adopció de la llei 104 per l'Assemblea Nacional del Quebec el 12 de juny de 2003. Aquesta mateixa llei va suposar una reorganització de l'OQLF. Així l'Oficina Quebequesa de la Llengua Francesa va ser fusionada amb la Comissió de Protecció de la Llengua Francesa i una part del Consell Superior de la Llengua Francesa.

## Funcionament

Les missions de l'OQLF són fonamentalment defensar la posició de la llengua francesa al Quebec, assegurar el respecte de la Carta de la llengua francesa i elaborar els programes de francesització previstos per la llei.
Està formada per vuit membres i la dirigeix un president-director general nomenat pel govern per un màxim de cinc anys.
En el si de l'Oficina, la Carta de la llengua francesa ha creat dos comitès: el Comitè d'Oficialització Lingüística i el Comitè de Seguiment de la Situació Lingüística. Cadascun d'aquests comitès està format per cinc membres nomenats per la mateixa Oficina Quebequesa de la Llengua Francesa.
L'any 2004, el pressupost de l'OQLF va ser de 17.8 milions de dòlars canadencs.

## El Gran Diccionari Terminològic

D'entre els diversos recursos elaborats per l'OQLF i que hom pot trobar en el seu web destaca el Gran Diccionari Terminològic (GDT). Aquest diccionari consisteix en una base de dades terminològica amb gairebé tres milions de termes i que dona definicions i equivalències amb les llengües anglesa i llatina. El GDT està especialitzat en vocabulari industrial, comercial i científic, i pretén ser l'eina més completa quant a traducció al francès de termes anglesos, intentant evitar així, l'ús innecessari d'anglicismes en llengua francesa.

## Enllaços externs

* Oficina Quebequesa de la Llengua Francesa (francès)
* El gran diccionari terminològic de l'OQLF Arxivat 2012-06-04 at Archive.is (francès)
# 1564
## Esdeveniments

Pendent

## Naixements

* 15 de febrer - Pisa, la Toscana, Itàlia: Galileo Galilei, en català anomenat Galileu, físic i astrònom italià (m. 1642).
* 23 d'abril: William Shakespeare, dramaturg universal.

## Necrològiques
### Països Catalans

* 5 de març, Vercelli, Estats Pontificisː Isabel de Josa, humanista i predicadora catalana, protectora d'Ignasi de Loiola

### Resta del món

* 18 de febrer, Roma, Estats Pontificis: Miquel Àngel, escultor, pintor, poeta i arquitecte renaixentista
* 11 d'abril, Bergen op Zoom, ducat de Brabant: Robert de Berghes, príncep-bisbe del principat de Lieja.
* 27 de maig, Regne de França: Joan Calví, teòleg francès reformista
* 11 d'octubre, Basilea: Martin Cellarius, humanista i teòleg.
* 15 d'octubre, illa de Zacint, República de Venècia: Andreas Vesal, metge brabançó i fundador de l'anatomia moderna

## Referències

* ↑ «Isabel Orrit i Pagès | enciclopèdia.cat». [Consulta: 21 març 2020].
* ↑ Larousse, Éditions. «Encyclopédie Larousse en ligne - Jean Calvin de son vrai nom Jehan Cauvin» (en francès). [Consulta: 5 maig 2020].
* ↑ «Vesàlio, Andrea nell'Enciclopedia Treccani» (en italià). [Consulta: 27 octubre 2020].
# Laura Thorn

Laura Thorn és una cantant luxemburguesa. Va ser escollida per representar el país al Festival de la Cançó d'Eurovisió de 2025 amb la cançó «La poupée monte le son».

## Carrera

Thorn es va formar en teoria musical, piano, violoncel, teclat, música de cambra i dansa des de ben jove. Va actuar en escenaris des dels cinc anys i va participar en diferentts concursos musicals. Va completar els seus estudis amb un màster en teoria musical, pedagogia musical i cant pop, a l'IMEP de Namur. És professora del Conservatori de Música d'Esch-sur-Alzette.
L'any 2024, un duet de productors discogràfics parisenc, format per Julien Salvia i Ludovic-Alexandre Vidal, mentre buscava un cantant per al seu nou tema, va rebre el suggeriment de Thorn per interpretar la seva cançó, que endavant es va anomenar «La poupée monte le son». Thorn va enviar la cançó al Luxembourg Song Contest 2025, el programa televisiu que selecciona el candidat per a representar Luxemburg al Festival de la Cançó d'Eurovisió. El 18 de novembre de 2024, Thorn va ser un dels set finalistes del Luxemburg Song Contest 2025. El 25 de gener de 2025, durant la final del programa, que es va celebrar a Rockhal, Thorn va obtenir la majoria de punts del jurat internacional i el segon lloc del vot del públic, i finalment va guanyar el concurs i va rebre el dret de representar el país al Festival de la Cançó d'Eurovisió, que aquell any se celebrava a Basilea.

## Referències

* ↑ Schroeder, Sophie «Laura Thorn vertrëtt Lëtzebuerg um Eurovision Song Contest» (en luxemburguès). radio 100,7, 26-01-2025. «Déi 25 Joer jonk Sängerin huet sech gëschter beim nationale Virentscheed, dem Luxembourg Song Contest an der Rockhal, mat hirem Lidd "La Poupée monte le son" kloer duerchgesat.»
* ↑ ; Schmit, Sandy «D'Laura Thorn ënnerstëtzt seng Stëmm mat Sport» (en luxemburguès). RTL Lëtzebuerg, 23-01-2025. «Mam 24 Joer jonke Laura Thorn stelle mir Iech déi zweet vu siwen LSC-Kandidate vir.»
* ↑ Holdiness, Timothy «Laura Thorn Wins Luxembourg Song Contest 2025» (en anglès). ESCXTRA.
* ↑ «Laura Thorn siegt beim ESC-Vorentscheid in der Rockhal» (en alemany). , 25-01-2025.
* ↑ «Laura Thorn to represent Luxembourg at Eurovision Song Contest» (en anglès). , 26-01-2025.
* ↑ «Laura Thorn». eurovision.tv. European Broadcasting Union. [Consulta: 26 gener 2025].
* ↑ «Laura Thorn - La Poupée Monte Le Son (Official Luxembourg Song Contest 2025 Lyric Video)». Luxembourg Song Contest. 10 January 2025 – via YouTube. «The meeting between Laura Thorn and the Parisians Julien Salvia (music) and Ludovic-Alexandre Vidal (lyrics) went through… Belgium. A former singing teacher of Laura at IMEP in Namur suggested her name to the authors who were looking for a performer for La Poupée Monte Le Son.»
* ↑ «7 artists announced for 'Luxembourg Song Contest' 2025». eurovision.tv. European Broadcasting Union, 18-11-2024. [Consulta: 26 gener 2025].
* ↑ Helgeson, Justina «Luxembourg: Laura Thorn to Eurovision 2025 with "La poupée monte le son"» (en anglès). Eurovisionworld, 25-01-2025.
# Miquel Estorch i Siqués

Miquel Estorch i Siqués (Olot, octubre 1809 - Madrid, 1870) va ser un professor d'universitat, funcionari i escriptor de ciència-ficció.

## Biografia

Va estudiar Dret a les universitats de Cervera i Barcelona. Va traslladar la seva residència a Santa María de Puerto Príncipe (actualment Camagüey, Cuba), i per oposició va obtenir-hi una càtedra de Matemàtiques al Liceu Calassanci. També treballà al síndic procurador de l'ajuntament de l'Havana. Va viatjar per diferents regions d'Amèrica i d'Europa i es va establir a Suïssa. Posteriorment es va traslladar a Madrid, on va ser nomenat director de l'Escola Normal de Madrid i va exercir de sotssecretari del Ministeri d'Ultramar. Va morir a Madrid el 1870. Com a escriptor, destaca Lunigrafía, ó sea noticias curiosas sobre las producciones, lengua, religión, leyes, usos y costumbres de los lunícolas (1855), una ingent obra en vuit volums, que es pot considerar la primera obra de ciència-ficció espanyola. També va escriure algunes poesies satíriques en català.

## Obres

* Tartufo, comèdia de costums en vers.
* Un colegio por dentro, comèdia de costums en tres actes i en vers.
* «Apuntes para la historia sobre el terremoto que tuvo lugar en Santiago de Cuba y otros puntos el 20 de agosto de 1852».
* Un compendio de astronomía.
* Los códigos en paralelo.
* Desmembramiento de Polonia y sus consecuencias.
* Lunigrafía, ó sea noticias curiosas sobre las producciones, lengua, religión, leyes, usos y costumbres de los lunícolas (1855), amb el pseudònim «M. Krotse».

## Referències

* ↑ «Miquel Estorch i Siqués». Diccionari de la literatura catalana. Barcelona: Grup Enciclopèdia Catalana.
* ↑ Ghorbal, Karim «Aristocracia azucarera versus industria popular: esclavitud, colonización blanca y especificidades regionales en Cuba». Ed. Mariel Reinoso Ingliso y Lilian von der Walde Moheno. México: Editorial Grupo Destiempos, 2013. 739-761. Impreso..
* ↑ Estorch, Miguel. Lunigrafía: ó sea, noticias curiosas sobre las producciones, lengua, religion, leyes, usos y costumbres de los lunícolas (en castellà). Imprenta y Librería Politécnia de Tomás Gorus, 1855.
* ↑ López (Ed.), Dolores Romero. Los márgenes de la modernidad: Temas y creadores raros y olvidados en la Edad de Plata (en castellà). Punto Rojo Libros, 2014-05-14, p. 136. ISBN 978-1-62934-740-0.
* ↑ Mayoral Arqué, Dolores «La teoría de los códigos. Desigualdades lingüísticas en educación». Revista Internacional de Sociología, 63, 41, 30-08-2005, pàg. 109–135. DOI: 10.3989/ris.2005.i41.216. ISSN: 1988-429X.
* ↑ Ernesto, Chávez López, Félix. La claridad en el abismo: La construcción del sujeto romántico en la poesía de Luisa Pérez de Zambrana (en castellà). Editorial Verbum, 2014-01-20. ISBN 978-84-7962-948-9.
# The Dictator (pel·lícula de 1922)

The Dictator és una pel·lícula muda de la Famous Players Lasky distribuïda sota el segell de la Paramount, dirigida per James Cruze i protagonitzada per Wallace Reid i Lila Lee. Basada en la peça teatral “The Dictator; a Farce in Three Acts” (1904) de Richard Harding Davis, la pel·lícula es va estrenar el 15 d’octubre de 1922. Es considera una pel·lícula perduda.

## Argument

Brooke Travers, el fill d'un milionari, és perseguit pel taxista Mike Dooley per no pagar la tarifa, per lo que s'amaga en un vaixell de vapor. Al final tots dos homes acaben embarcats camí cap a Amèrica del Sud. Arriben a San Mañana on es veuen atrapats per una revolució contra un dictador, el general Campos. Brooke s'enamora de Juanita, que resulta ser la filla de Carlos Rivas, el líder de la revolució i enemic del seu pare. Encara que els interessos empresarials del seu pare controlen el país, Brooke ajuda les forces revolucionàries a vèncer i es guanya el respecte del seu pare.

## Repartiment

* Wallace Reid (Brooke Travers)
* Theodore Kosloff (Carlos Rivas)
* Lila Lee (Juanita)
* Kalla Pasha (General Campos)
* Sidney Bracey (Henry Bolton)
* Fred J. Butler (Sam Travers)
* Walter Long (Mike Dooley)
* Alan Hale (Sabos)

## Galeria d'imatges

* Lila Lee, Wallace Reid, Alan Hale i Walter Long
* Wallace Reid
* Wallace Reid i Lila Lee e
* Walter Long, Wallace Reid, i Alan Hale

## Referències

* ↑ Goble, Alan. The Complete Index to Literary Sources in Film (en anglès). Walter de Gruyter, 2011-09-08, p. 109. ISBN 978-3-11-095194-3.
* ↑ Riera, Emilio García. México visto por el cine extranjero (en castellà). Ediciones Era, 1987, p. 112. ISBN 978-968-411-163-9.
* ↑ Fleming, E. J.. Wallace Reid: The Life and Death of a Hollywood Idol (en anglès). McFarland, 2013-10-25, p. 276. ISBN 978-0-7864-7725-8.
* ↑ «The Dictator» (en anglès). Silent Era : Progressive Silent Film List. [Consulta: 14 desembre 2022].

## Enllaços externs

* The Dictator al catàleg de l'American Film Institute
# Mas Martí de la Pujada

El Mas Martí de la Pujada és una masia d'Argentona (Maresme) protegida com a Bé Cultural d'Interès Local.

## Descripció

Masia de tipus basilical, de planta baixa, pis i golfes.
La façana té el porta d'entrada de pedra, igual que les finestres del pis. Les tres finestres de les golfes en canvi són fetes modernament.
El mas té afegits de molts cossos, especialment a migdia, aprofitant el desnivell del terreny.
En aquesta masia hi havia una capella dedicada a Sant Martí, esmentada des del segle xvi.

## Referències

* 1 2 3 4 «Mas Martí de la Pujada». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2020].
# 1579
## Esdeveniments
### Resta del món

* 23 de gener - els Països Baixos: les províncies del nord del país creen la Unió d'Utrecht.

## Naixements

* Florència: Giovan Battista Andreini, dramaturg i actor
* 24 de març, Madrid, Regne de Castella: Tirso de Molina, escriptor del Barroc.
* 2 de maig, Japó: Tokugawa Hidetada, 33è shogun.

## Necrològiques
### Països Catalans

* Francesc Giginta 68è president de la Generalitat de Catalunya.
# Mas Riera (Argentona)

El Mas Riera és una masia d'Argentona (Maresme) protegida com a Bé Cultural d'Interès Local.

## Descripció

Masia de tres cossos perpendiculars a la façana, de planta baixa i dos pisos pel costat de tramuntana i un pis en el costat de migdia. La teulada és a doble vessant amb el carener perpendicular a la façana. A la part del darrere trobem un cos adossat de planta baixa, amb teulada a doble vessant.
Té una gran galeria porticada a la façana de tramuntana. De la façana destaca el portal d'arc de mig punt de pedra granítica de 13 dovelles. A més hi ha una porta rectangular de pedra. A la planta baixa hi ha tres finestres i dos el segon pis, també de pedra granítica.

## Referències

* 1 2 «Mas Riera». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2020].
# 1585
## Esdeveniments
### Països Catalans

* Montsó: Corts de Montsó, les Corts Catalanes s'hi reuneixen.

### Resta del món

* Amèrica del Nord: Fundació de la Colònia de Roanoke a l'Illa de Roanoke (Carolina del Nord) coneguda com La Colònia Perduda.
* 24 d'abril - Roma (Estats Pontificis)ː Elecció de Sixt V com a nou papa.

## Naixements
### Resta del món

* 9 de setembre - París: Armand Jean du Plessis de Richelieu, el cardenal Richelieu, cardenal, noble i home d'estat francès (m. 1642).
* 4 de desembre - Derby, Derbyshire (Anglaterra): John Cotton, ministre de Nova Anglaterra (m. 1652).

## Necrològiques
### Països Catalans

* Montserrat: Benet de Tocco, 69è President de la Generalitat de Catalunya.

### Resta del món

* 6 de març: Richard de Renvoisy, canonge i compositor fou cremat viu acusat de pedofília amb els seus alumnes.
* 2 d'abril: Ridwan Pasha, beglerbegi otomà del Iemen al segle xvi.
* 10 d'abril, Roma, Estats Pontificis: Gregori XIII, 226è papa (n. 1502).
* 27 desembre, Turena, Regne de Françaː Pierre de Ronsard, poeta.

## Referències

* ↑ «PERETTI, O.F.M. Conv., Felice (1521-1590)» (en anglès). http://cardinals.fiu.edu.+[Consulta: 24 abril 2020].
* ↑ «John Cotton | American colonial leader» (en anglès). [Consulta: 3 desembre 2020].
* ↑ «Gregori XIII». web de la Santa Seu. [Consulta: 10 abril 2020].
# 1595
## Esdeveniments

* 2 d'agost: Batalla de Cornualla entre les flotes de la Monarquia Catòlica i el Regne d'Anglaterra.
* 13 d'agost Batalla de Călugăreni, Miquel el Valent, amb l'ajut de l'hongarès Albert Király va impedir la invasió del Voivodat de Valàquia per part de l'Imperi Otomà amb un exèrcit dirigit per Koca Sinan Paixà, el governador de Rumèlia.
* Shakespeare escriu El somni d'una nit d'estiu
* El maharajà Sur Singh de Marwar concedeix a Lakshmi Das la thikana o jagir de Chelawas.
* Ieremia Movilă accedeix al Voivodat de Moldàvia.
* Krishnappa Nayaka II succeeix a Virappa Nayaka com a virrei de Madura.

## Naixements

* 14 de setembre, Belmonte: Juan del Castillo, missioner catòlic que morí màrtir a Amèrica del Sud.
* 4 de desembre París, Jean Chapelain, poeta i escriptor francès (m. 1674).
* Florència, Gran Ducat de Toscana: Carles de Mèdici, príncep de la Toscana de la família Mèdici que va esdevenir cardenal de l'Església Catòlica.
* Luarsab II de Kartli, rei de Kartli (1605 - 1615)
* Thomas Digges, astrònom anglès, inventor del teodolit i destacat científic renaixentista
* Virgínia: Pocahontas, princesa índia.

## Necrològiques
### Països Catalans

* Càller Antoni Lofrasso, militar alguerès i escriptor en castellà.
* Francesc Tomàs de Borja, Duc de Gandia, Marquès de Lombai i comte d'Oliva (1592-1595) és succeït per Francesc Carles de Borja.

### Resta del món

* 15 de gener: Murat III, soldà de l'Imperi Otomà des de 1574 fins a la seva mort quan fou succeït per Mehmet III.
* 25 d'abril, Roma: Torquato Tasso, poeta italià de l'època de la Contrareforma, conegut pel seu extens poema èpic «Jerusalem alliberada», ambientat a l'assetjament de Jerusalem durant la Primera Croada, així com per la bogeria que va patir durant els seus últims anys de vida
* 26 de maig, Roma: Felip Neri, fundador de la Congregació de l'Oratori (n. 1515).
* 23 de juliol, Langres: Thoinot Arbeau, escrigué «l'Orchésographie», un estudi de la dansa en societat a la França renaixentista del segle xvi.
* Octubre, Isla de Santa Cruz, Illes Salomó: Álvaro de Mendaña y Neira, navegant que feu dues expedicions al Pacífic descobrint les illes Salomó i les illes Marqueses.
* 12 de novembre: John Hawkins, traficant d'esclaus, militar i navegant anglès.
* París Antoni I de Portugal, rei de Portugal (1580 - 1595).
* Països Baixos espanyols: Ernest d'Àustria, Arxiduc d'Àustria i príncep d'Hongria i de Bohèmia i governador dels Països Baixos.
* Gotō Sumiharu, dàimio del període Azuchi-Momoyama de la història del Japó.
* Ferhad Pasha, gran visir otomà d'origen albanès.

## Referències

* ↑ Larousse, Éditions. «Encyclopédie Larousse en ligne - Jean Chapelain» (en francès). [Consulta: 6 desembre 2020].
* ↑ «FILIPPO Neri, santo in "Dizionario Biografico"» (en italià). Arxivat de l'original el 2020-02-07. [Consulta: 4 maig 2020].
# José Antonio Chicoy Massa

José Antonio Chicoy Massa (Madrid, 2 de novembre de 1947) és un exnadador alacantí, especialitzat en distàncies curtes. Va formar part del Club de Regates d'Alacant.
Els majors èxits esportius de Chicoy van arribar al període 1967-68. Hi va prendre part dels Jocs de la Mediterrània de 1967, celebrats a Tunis: va aconseguir la medalla d'or en 100 metres lliures, amb un temps de 55.4
Amb aquest bagatge va ser seleccionat pel combinat espanyol per a representar la natació d'aquest estat als Jocs Olímpics de Mèxic. Chicoy va participar en quatre disciplines, una individual i les altres tres d'equip:
* En 100 metres lliures va caure a les semifinals, després de concloure 6è. Va fer un crono de 54.9, el mateix que a la sèrie classificatòria, en la qual havia quedat en segon lloc.
* En 4x100 metres lliures, l'equip espanyol, al qual hi pertanyia Chicoy, va quedar eliminat a la primera ronda, en acabar cinquè. L'alacantí va ser el primer rellevista, amb un temps de 55.1
* En 4x200 metres lliures, de nou els espanyols van ser eliminats a primera ronda, a l'haver quedat quarts a la seua sèrie. Chicoy va ser el tercer rellevista, amb un temps de 2:06.1
* En 4x100 metres estils, el conjunt espanyol de natació va superar la primera ronda en quedar en segon lloc. Chicoy va fer l'última volta, amb 54.1 A la final de la disciplina, el d'Alacant va ser de nou qui tancava els relleus i va sumar dues dècimes més, 54.3. A les postres, vuitè lloc per al conjunt ibèric. Aquesta va ser l'única final olímpica de José Antonio Chicoy.
# Torre del Barranc d'Aigües

La Torre del Barranc d'Aigües o de Reixes és una construcció defensiva situada al municipi del Campello, al País Valencià. Fou edificada al segle xvi sobre el turó de Reixes, des d'on s'albira la costa. La seua funció era la de vigilància, depenent del castell de Santa Bàrbara, situat a la ciutat d'Alacant, formant part del sistema defensiu davant els atacs dels pirates barbarescs. És de forma cilíndrica assentada en base, de huit metres de diàmetre i deu d'alçària. Es tracta d'una típica torre de vigilància, com d'altres que es troben al llarg de la costa valenciana, que va ser construïda mitjançant maçoneria. Actualment, ha desaparegut la seua part superior, i es troba la resta del seu cos en un bon estat de conservació.

## Vegeu també

* Reixes.

## Referències

* ↑ URL de la referència: https://eduwp.edu.gva.es/patrimonio-cultural/ficha-inmueble.php?id=1968. Data de consulta: 23 gener 2025.
* ↑ torre de Reixes a castillosnet
* ↑ Torre de Reixes a El Campello
* ↑ La torre de guaita de Reixes o del Barranc de les Aigües a vaigapeu.blogspot
* ↑ Torre de Reixes a alicantevivo.org
# Aquarius 2

L'Aquarius 2 és un vaixell de 1977 utilitzat des del 2016 per fer salvament marítim. Entre 1977 i 2008 va ser dels guardacostes alemanys i s'anomenava Meerkatze, 1977. Des de febrer de 2016 el fa servir SOS Méditerranée i Metges Sense Fronteres com a vaixell de salvament per a migrants i refugiats que fan la travessia mediterrània en embarcacions improvisades de Líbia a Itàlia, en el context de la crisi dels refugiats a Europa. El vaixell té capacitat per rescatar entre 200 i 500 migrants.

## Història

Construït a la drassana de Lürssen a Bremen el 1977, la guàrdia costanera alemanya va desinvertir el vaixell el 2008 a RS Research Shipping (avui Hempel Shipping) a Bremen, que va reemplaçar el vaixell com a vaixell d'enquesta sota la bandera de Gibraltar a partir d'abril de 2009, fins que va ser assumit per SOS Méditerranée el 2016.
El 25 de maig de 2016, l'Aquarius va ser notícia quan tornava de la seva desena operació de rescat, havent rescatat 388 immigrants, i va néixer un bebè ghanès a bord. El noi va ser nomenat Alex en honor del capità rus de l'Aquarius, Alexander Moroz.
El juny de 2018, el nou ministre d'Interior italià, Matteo Salvini, va denegar l'accés a qualsevol dels seus ports al vaixell, que portava 629 migrants. El govern espanyol presidit per Pedro Sánchez va oferir a l'Aquarius atracar al port de València per raons humanitàries, i la marina italiana va oferir assistència i escorta marina. Almenys 200 ajuntaments es van oferir per acollir els refugiats, com Madrid, Màlaga o Barcelona. Aquest dispositiu humanitari va rebre l'any 2018 l'Alta Distinció de la Generalitat Valenciana en el marc de la celebració del 9 d’Octubre.

## Referències

* ↑ Mediterranean: 99 survivors rescued from sinking dinghy but many presumed drowned 28 January 2018
* 1 2 «LAquarius' adverteix que no pot viatjar a València perquè "és massa perillós"». Ara.cat.
* ↑ «Refugees: what is your nationality when you are born at sea?» (en anglès). euronews, 27-05-2016.
* ↑ «Italy shuts ports to migrant rescue ship» (en anglès). BBC News, 11-06-2018.
* ↑ «Boat with over 600 rescued migrants stranded in Mediterranean amid Italy-Malta standoff» (en anglès). The Japan Times Online, 12-06-2018. Arxivat de l'original el 2018-06-12. ISSN: 0447-5763 [Consulta: 12 juny 2018].
* ↑ Agencias, Juan José Mateo, «Feijóo y el alcalde de Málaga se desmarcan del PP y se ofrecen a acoger a migrados del ‘Aquarius'» (en castellà). EL PAÍS, 12-06-2018.
* ↑ Costantini, Luca «Carmena ofrece acoger en Madrid a 100 migrantes del Aquarius» (en castellà). El País [Madrid], 12-06-2018. ISSN: 1134-6582.
* ↑ Press, Europa «200 ajuntaments es mostren disposats a acollir els immigrants de l'Aquarius». aldia.cat, 12-06-2018.
* ↑ «Alborch i el dispositiu de l'Aquarius, Altes Distincions de la Generalitat». Levante-EMV.